
REFERAT
Privind participarea Consiliului Local în calitate de coorganizator la manifestarea „Atelier Creative Writing” organizată de Fundaţia Timişoara 89 împreună cu Atelierul de Proză Ariergarda
Referitor la solicitarea nr. SC2004 - 020914/ 30.11.2004 a Fundaţiei Timişoara 89 şi a Atelierului de Proză Ariergarda din Timişoara privind organizarea manifestării „Atelier Creative Writing”, ce se va desfăşura în perioada 15.01. – 30.06 2005, 
Proiectul îşi propune cultivarea interesului pentru creaţia literară performantă printre tineri (grupurile ţintă- mediile liceale, universitare şi mass-media) şi este realizat de Fundaţia Timişoara 89 în colaborare cu Atelierul de Proză Ariergarda. 

Seminariile, conferinţele şi şedinţele de lucru în sistem de cenaclu vor beneficia de scriitori de prestigiu din ţară. Proiectul va depista modalităţi viitoare de colaborări cu domenii conexe ale artei plastice, dramaturgie, scenarii film şi reportaj documentar.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 15.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

